10 | April | 2020 | © My Klaskamer - idees en gedagtes uit 'n juffrou se pen
Juffer	2020	afstandsonderrig, leer tuis	Lewer kommentaar
Sien Bladsye 14 – 16
Google Classroom en SeeSaw werk tans goed vir my outjies. Die skool het seker gemaak dat al die InterSen leerders 'n e-pos adres het waarmee hulle by Google Classrooms kan aansluit. Elkeen van my ouer graadgroepe het 'n eie Google klaskamer en ons maak afsprake om in die groep se Google Meet-funksie te gesels. Jy kan hierdie funksie in jou instellings aanskakel. Sodoende sal die outjies op die skakel in die klaskamer se hofie kan klik om kontak te maak.
Indien jou skool die Google-pakket gebruik, kan jy ook Google Meet-gesprekke in die e-pos afdeling begin of 'n vinnige boodskap deur Google Hangouts stuur – 'n meer informele klets opsie.
SeeSaw laat my toe om opdragte aan sekere kinders te stuur of om inligting met sekere graadgroepe te deel soos nodig. Ek neem videos op en laai op waar nodig of deel dokumente om tuis uit te druk.
Zoom is 'n ander platform waarmee jy groepe of individue kan nooi om by 'n gesprek aan te sluit. Gesprekke kan met 'n wagwoord beskerm word. Haak 'n Osmo-spieëltjie oor jou skootrekenaar se kamera en deel só werk wat jy op 'n witbordjie of papier verduidelik.